**Je li moguće živjeti s koronom?**

Ovo pitanje slušam skoro svaki dan, svaki sat. Imala sam koronu, ali ne u težem obliku. Naučila sam živjeti s njom.

Kao učenici u školi moramo imati maske i, po novim pravilima, testirati se prije ulaska. Najgore mi je kad moram u samoizolaciju, no sad sam četiri mjeseca mirna. *Online* škola ima svoje dobre i svoje loše strane. Loše strane su što manje razumijemo gradivo, ali učitelji se trude najbolje što mogu da nam olakšaju ovo razdoblje. Dobra je strana *online* škole što možemo pratiti nastavu u pidžami i ne moramo se ranije probuditi kako bismo se spremili za školu. Izvan kuće ponekad ne možemo prepoznati osobu kojoj maska zakriva pola lica. O primanju cjepiva možemo sami donositi odluke. Smatram da su nam cjepiva malo olakšala ovo razdoblje. Najgore je bilo na početku pandemije kad smo svi bili zatvoreni i nismo znali kako će biti dalje. Ljeti zaboravimo na virus, a ujesen ga se opet sjetimo, tako je bilo već dvije godine zaredom.

Već se sad treću godinu suočavamo s virusom. Nadam se da će jednom sve biti samo sjećanje u našim životima i svakodnevici. Ja mislim da možemo živjeti s koronom, ali moramo zadržati lijepe misli i nadu da će se sve ovo smiriti.

**Ana Grubić, 6. c**